text: Ny motorvej kan tiltrække arbejdspladser
  26 februar 2014 kl. 15.29
  En hærvejsmotorvej fra Kolding til Skørping i Nordjylland parallelt med E45 vil tiltrække virksomheder med 8.000 til 10.000 varige arbejdspladser.
  Det skønner Hærvejskomitéen på baggrund af en analyse fra firmaet Grontmij.
  - Danmarks påtrængende behov for ny vækst og flere arbejdspladser kan få et markant og hurtigt løft med en ny parallel motorvej til aflastning af E45 op gennem Jylland, hedder det i analysen.
  Væksten kommer ikke af sig selv, bare fordi der kommer en ny motorvej.
  - Det kræver, at der en solid basis at bygge på. Det har vi netop i det midtjyske industribånd. Det er her, vi finder kernen af den danske produktionsindustri og den meget vigtige eksport af fysiske varer, som er rygraden bag vores velfærd, siger formanden for Hærvejskomitéen, oberst og tidligere folketingsmedlem, Jens Chr. Lund.
  Selve byggeriet af motorvejen vil kræve en indsats, der svarer til 24.000 arbejdspladser i et år.
  